《度石栋岭》
宋代·洪迈

我行欲安适，策马逾山樊。
谷深不可瞬，危磴争猱猨。
坡陀两山间，寂历三家村。
茅檐青裾妇，蓬发薪烟昏。
敲冰那可饮，分我一掬温。
郎樵晚未归，客到不与言。
不奉水头卮，肯投柳下门。
作诗配国风，行者式其藩。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。